గురువారం, 28 మే 2020 (21:35 IST)
మెదక్ జిల్లా పాపన్న పేట్ మండలం పోడ్చన్ పల్లిలో మూడేళ్ళ బాలుడు వర్ధన్ బోరు బావిలో పడి చనిపోయిన ఘటనలో రెవెన్యూ శాఖ అధికారులను బాధ్యులను చేయాలని బాలుడి కుటుంబానికి నష్టపరిహారం చెల్లించేలా ఉత్తర్వులు ఇవ్వాలని బాలల హక్కుల సంఘం మానవ హక్కుల కమిషన్ హెచ్ఆర్సిలో పిటిషన్ దాఖలు చేసింది.
బోరు బావుల్లో పిల్లలు పడటం, యంత్రాంగం అంతా చేరి పిల్లలను పైకి తీసే ప్రయత్నం చేయడం, చివరకు పిల్లల శవాలే పైకి తేవడం ప్రహసనంగా మారిందని బోరు బావికి అనుమతి ఇచ్చే అధికారులు కేవలం డబ్బు కక్కుర్తితో ఎక్కడ పడితే అక్కడ అనుమతులు ఇచ్చి ఆ బోర్ విఫలమైతే దానిని వెంటనే మూసి వేయడానికి చర్యలు చేపట్టడం లేదని పేర్కొన్నారు.
పనికిరాని బోరుబావులు వెంటనే మూసివేసేలా చర్యలు తీసుకోవాల్సిన అధికారుల నిర్లక్ష్యంతో పసిపిల్లలు ప్రాణాలు కోల్పోతున్నారని బోరు బావి వేసే రిగ్ యజమానులు సైతం నిరర్థక బోరు బావుల మూసివేతలో విఫలమౌతున్నారని వారిపై రెవెన్యూ అధికారులు చర్యలు చేపట్టడం లేదని మెదక్ జిల్లాలో జరిగిన ఘటనలో నిర్లక్ష్యంగా వ్యవహరించిన అధికారులపై క్రిమినల్ కేసులు నమోదు చేయాలని, మృతి చెందిన బాలుడి కుటుంబానికి పది లక్షల రూపాయల పరిహారం చెల్లించాలని బాలల హక్కుల సంఘం డిమాండ్ చేస్తున్నది.
guruvaram, 28 mee 2020 (21:35 IST)
medak jilla paapanna pate mandalam podchan pallilo moodella baludu vardhan boru baavilo padi chanipoyina ghatanalo revenue saakha adhikaarulanu baadhyulanu cheyalani baludi kutumbaaniki nashtapariharam chellinchela uttarvulu ivvaalani baalala hakkula sangham manava hakkula kamishan hetharsilo pitition daakhalu chesindi.
boru baavullo pillalu padatam, yantraangam antaa cheri pillalanu paiki teese prayatnam cheyadam, chivaraku pillala shavale paiki tevadam prahasanamgaa maarindani boru baviki anumati iche adhikaarulu kevalam dabbu kakkurtito ekkada padithe akkada anumatulu ichi aa bor viphalamaithe daanini ventane moosi veyadaaniki charyalu chepattadam ledani perkonnaru.
panikiraani borubavulu ventane moosivesela charyalu teesukovaalsina adhikaarula nirlakshyamtho pasipillalu praanaalu kolpotunnarani boru baavi vese rig yajamaanulu saitam nirarthaka boru baavula moosivetalo viphalamoutunnaarani vaaripai revenue adhikaarulu charyalu chepattadam ledani medak jillaalo jarigina ghatanalo nirlakshyamgaa vyavaharinchina adhikaarulapai criminal kesulu namodu cheyalani, mruti chendina baludi kutumbaaniki padi lakshala roopaayala pariharam chellinchaalani baalala hakkula sangham demand chestunnadi.